**SREDNJA ŠKOLA BEDEKOVČINA**

Ljudevita Gaja 1, 49221 Bedekovčina

KLASA: 400-02/23-01/02

UR.BROJ: 2140-86-23-2

U Bedekovčini, 23.10.2023.

**OBRAZLOŽENJE FINANCIJSKOG PLANA ZA RAZDOBLJE 2024.-2026. GODINE**

**SREDNJA ŠKOLA BEDEKOVČINA**

**UČENIČKI DOM BEDEKOVČINA**

**1. SREDNJA ŠKOLA**

 Srednja škola Bedekovčina samostalna je u svom radu i vrši školovanje učenika  za potrebe graditeljstva, strojarstva, poljoprivrede i medicine. Obrazovanje se provodi za sljedeća zanimanja:

1. u petogodišnjem trajanju: medicinska sestra/tehničar opće njege,
2. u četverogodišnjem trajanju: građevinski tehničar, arhitektonski tehničar, fizioterapeutski tehničar, agrotehničar
3. u trogodišnjem trajanju: zidar, tesar, keramičar-oblagač, rukovatelj samohodnim građevinskim strojevima, mehaničar poljoprivredne mehanizacije, instalater grijanja i klimatizacije, plinoinstalater, soboslikar-ličilac-dekorater, monter suhe gradnje, cvjećar, poljoprivredni gospodarstvenik, staklar
4. u dvogodišnjem trajanju: pomoćni proizvođač keramike

Obrazovanje odraslih dio je redovnog obrazovanja, a tu je osim srednjeg obrazovanja predviđeno osposobljavanje za pojedine vrste poslova manje složenosti.

 Srednja škola Bedekovčina gospodari s cca 110.000 m2 školskog zemljišta i 12 000 m2 neto zatvorenog prostora u nekoliko objekata. Od tog prostora na samu školu otpada 7.037 m2školskog prostora s prostorom za nastavu, nastavne vježbe i radionički prostor. Škola ima u zakupu 745 m2  zatvorenog školskog prostora.

Dvorana za tjelesni odgoj je trodijelna sa svim popratnim sadržajima i kompletnom opremom. Škola posjeduje dobro opremljen laboratorij za ispitivanje građevnih materijala u kojem je nabavljena nova škrinja za ispitivanje betona na smrzavanje i nova peć za keramiku, strojarski praktikum. S obzirom na to da škola već ima akreditirani ispitni laboratorij u graditeljstvu planira se akreditacija i pedološkog laboratorija.

Od opreme imamo građevinske strojeve za obuku rukovatelja i mehaničara za građevinsku i poljoprivrednu mehanizaciju, te radionice za zidare, tesare, montere suhe gradnje, soboslikare ličioce dekoratere, keramičare-oblagače i pomoćne proizvođače keramike s neophodnim alatom. Pored hale s radionicama za građevinska zanimanja nalazi se plastenik za praktičnu nastavu agrotehničara te poljoprivrednih gospodarstvenika i cvjećara, kao i dio uređenog vanjskog zemljišta za istu namjenu. Radom učenika na praktičnoj nastavi i financijskim sredstvima iz europskih projekata postavljena je apiterapijska kućica.

Za program medicinskih sestara opremljena su tri kabineta za vježbe iz zdravstvene njege s neophodnom opremom: tri bolnička kreveta s opremom za posluživanje, lutka fantom odraslog čovjeka, lutke dojenčeta, lutka za pružanje prve pomoći i neophodan bolnički materijal. Prije tri godine preuređena je učionica za novi medicinski kabinet/multifunkcionalnu učionicu za vježbe iz zdravstvene njege – simulaciju bolničke sobe.

U sportskoj dvorani uređena su tri kabineta u kojima se izvodi teorijska nastava i vježbe u zanimanju fizioterapeutski tehničari/tehničarke.

 U  zakupljenom školskom prostoru u Bedekovčini dvjestotinjak metara udaljenom od matične školske zgrade smještena su četiri razredna odjela agrotehničara, poljoprivredni gospodarstvenici i cvjećari. Tu su uređeni praktikumi za zanimanja u poljoprivrednom učilištu. U istom prostoru je i pedološki laboratorij za kemijsku analizu tla.

U planiranoj školskoj godini za rad radionica i praktikuma treba, uz postojeći alat, opremu i materijal, nastaviti nabavu istih.

Stara školska dvorana gdje se održavala nastava tjelesne i zdravstvene kulture obnovljena je i opremljena za nastavu, školska i javna predavanja te manje svečanosti. U dvorani se planira ponovno osposobiti prostor za streljaštvo u kojem bi učenici mogli nastaviti s treniranjem streljaštva po čemu su škola, a osobito učenički dom bili poznati.

Sam objekt škole star je šezdeset i šest godina i nije temeljitije uređivan do školske godine 2019./2020. kada su započeli radovi energetske obnove. Radovi energetske obnove (krovište, vanjska ovojnica i fasada, rasvjeta, kotlovnica) su završeni. Izvršena je sanacija podova u prizemlju zgrade, a škola će sama nastaviti s uređenjem unutrašnjih i vanjskih prostora. Za potrebe rada stručnih suradnika uređene su nove prostorije. Tako su poboljšani uvjeti za njihov rad, a osiguran je i prostor za primanje roditelja. Uređena je i pregrađena postojeća informatička učionica te su dobivene dvije nove informatičke učionice u potpunosti prilagođene nastavi informatike. Radom učenika na praktičnoj nastavi uređen je i prostor knjižnice.

Postojeće električne instalacije su iz vremena izgradnje škole, te je zbog znatnog povećanja trošila bila potrebna njihova rekonstrukcija. Financijskim sredstvima Osnivača izvršena je kompletna rekonstrukcija i uređenje električnih instalacija, čime je omogućen siguran rad i boravak u školi. S obzirom na to da je škola u projektu e-škole izvedeni su radovi na instalacijama i izvršena je postava ormarića, a tijekom školske godine se očekuje i dalje opremanje škole računalima. Projekt rekonstrukcije, dogradnje, nadogradnje i spajanja objekta škole sa sportskom dvoranom, za koji je već prethodno ishođena građevinska dozvola, ostaje u bazi projekata Osnivača.

 Nakon provedenog postupka javne nabave u tijeku je izrada projektno-tehničke dokumentacije u projektu dogradnje i modernizacije praktikuma poljoprivrednog učilišta. Također, izrađena je projektno-tehnička dokumentacija za prijavu učeničkog doma na energetsku obnovu. Energetskom obnovom trebalo bi se obnoviti krovište doma, vanjska ovojnica, rasvjeta i kotlovnica. Osim toga, škola je ušla u program postavljanja solarnih panela za dobivanje električne energije.

 U tijeku su radovi uređenja okoliša škole. Posađene su sadnice različitog bilja u školskom dvorištu, a uređen je i atrij škole te dobiven prostor u kojem se mogu održavati različite aktivnosti, nastava, predstave, susreti s umjetnicima. Na poligonu za praktičnu nastavu u tijeku su radovi podizanja tradicijskog voćnjaka.

 Tijekom školske godine planira se nabava opreme za modernizaciju plastenika. Financijska sredstva su osigurana kao školi partneru u projektu Uspostava regionalnog centra kompetentnosti u poljoprivredi „Arboretum Opeka“ Marčan.

**OSTVARENI UPIS UČENIKA U ŠKOLSKOJ GODINI**

**2023./2024.**

|  |  |  |  |  |
| --- | --- | --- | --- | --- |
|  | **Razred** | **Zanimanje-profil** | **br. učenika** | **br. odjela** |
|  | 1.Ga | ARHITEKTONSKI TEHNIČAR | 20 | 1 |
|  | 1.Gb | GRAĐEVINSKI TEHNIČAR | 20 | 1 |
|  | 1.Ma | MEDICINSKA SESTRA OPĆE NJEGE / TEHNIČAR OPĆE NJEGE | 29 | 1 |
|  | 1.Mb | FIZIOTERAPEUTSKI TEHNIČAR/KA | 22 | 1 |
|  | 1.P | AGROTEHNIČAR | 11 | 1 |
|  | 1.a**1**a**2**a**3** | ZIDARTESARMONTER SUHE GRADNJE | 3210 | 1 |
|  | 1. b**1**b**2** | RUK. SAMOHODNIM GRAĐ. STROJEVIMAMEHANIČAR POLJOPRIVREDNE MEHANIZACIJE | 168 | 1 |
|  | 1.c**1**C**2**C**3** | KERAMIČAR-OBLAGAČCVJEĆARPOLJOPRIVREDNI GOSPODARSTVENIK | 1082 | 1 |
|  | 1.d**1**d**2** | INSTALATER GRIJANJA I KLIMATIZACIJEPLINOINSTALATER | 113 | 1 |
|  | 1.e | POMOĆNI PROIZVOĐAČ KERAMIKE | 2 | 1 |
|  | 1.f | SOBOSLIKAR-LIČILAC DEKORATER | 11 | 1 |
|  |  | **188** | **11** |
|  | 2.G | ARHITEKTONSKI TEHNIČARGRAĐEVINSKI TEHNIČAR | 1211 | 1 |
|  | 2.Ma | MEDICINSKA SESTRA OPĆE NJEGE / TEHNIČAR OPĆE NJEGE | 26 | 1 |
|  | 2.Mb | FIZIOTERAPEUTSKI TEHNIČAR | 19 | 1 |
|  | 2.P | AGROTEHNIČAR | 14 | 1 |
|  | 2.a**1**a**2** | ZIDARMONTER SUHE GRADNJE | 49 | 1 |
|  | 2.b**1**b**2** | RUK. SAMOHODNIM GRAĐ. STROJEVIMAMEHANIČAR POLJOPRIVREDNE MEHANIZACIJE | 142 | 1 |
|  | 2.c**1**c**2** | KERAMIČAR OBLAGAČCVJEĆAR | 109 | 1 |
|  | 2.d**1**d**2** | INSTALATER GRIJANJA I KLIMATIZACIJEPLINOINSTALATER | 127 | 1 |
|  | 2.e |  POMOĆNI PROIZVOĐAČ KERAMIKE | 6 | 1 |
|  | 2. f1f2 | SOBOSLIKAR – LIČILAC DEKORATERSTAKLAR | 72 | 1 |
|  |  | **164** | **10** |
|  | 3.G | ARHITEKTONSKI TEHNIČARGRAĐEVINSKI TEHNIČAR | 1212 | 1 |
|  | 3.Ma | MEDICINSKA SESTRA OPĆE NJEGE / TEHNIČAR OPĆE NJEGE | 25 | 1 |
|  | 3.Mb | FIZIOTERAPEUTSKI TEHNIČAR | 16 | 1 |
|  | 3.P | AGROTEHNIČAR | 6 | 1 |
|  | 3.a**1**a**2** | ZIDARMONTER SUHE GRADNJE | 38 | 1 |
|  | 3.b**1**b**2** | RUK. SAMOHODNIM GRAĐ. STROJEVIMAMEHANIČAR POLJOPRIVREDNE MEHANIZACIJE | 126 | 1 |
|  | 3.c**1**c**2**c**3** | KERAMIČAR OBLAGAČ CVJEĆARPOLJOPRIVREDNI GOSPODARSTVENIK | 944 | 1 |
|  | 3.d**1**d**2** | INSTALATER GRIJANJA I KLIMATIZACIJEPLINOINSTALATER | 93 | 1 |
|  | 3.f | SOBOSLIKAR – LIČILAC DEKORATER | 12 | 1 |
|  |  | **141** | **9** |
|  | 4.G | ARHITEKTONSKI TEHNIČARGRAĐEVINSKI TEHNIČAR | 911 | 1 |
|  | 4.Ma | MEDICINSKA SESTRA OPĆE NJEGE / TEHNIČAR OPĆE NJEGE | 19 | 1 |
|  | 4.Mb | FIZIOTERAPEUTSKI TEHNIČAR | 15 | 1 |
|  | 4.P | AGROTEHNIČAR | 20 | 1 |
|  |  | **74** | **4** |
|  | 5.Ma | MEDICINSKA SESTRA OPĆE NJEGE / TEHNIČAR OPĆE NJEGE | 23 | 1 |
|  | UKUPNO | **23** | **1** |
|  | **SVEUKUPNO** | **591** | **35** |

Trenutačno se u školi obrazuje ukupno 106 učenika s teškoćama. Svi učenici imaju službeno rješenje Ureda državne uprave o primjerenom obliku školovanja. U prvim razredima po zanimanjima razmješteno je ukupno 21 učenik s prilagođenim programom, 15 učenika s redovitim programom uz individualizaciju pristupa te 2 učenika s posebnim obrazovnim programom (ukupno 38 učenika sa službenim rješenjima Ureda državne uprave). U drugim razredima po zanimanjima razmješteno je ukupno 23 učenika s prilagođenim programom, 12 učenika s redovitim programom uz individualizaciju pristupa te 6 učenika s posebnim obrazovnim programom (ukupno 41 učenik sa službenim rješenjima Ureda državne uprave).

U trećim razredima je ukupno 31 učenik s teškoćama, 19 s prilagođenim programom, 12 uz individualizaciju pristupa. U četvrtom razredu su 4 učenika s individualiziranim pristupom.

Ove školske godine imamo i petu generaciju posebnog razrednog odjela u dvogodišnjem zanimanju pomoćni proizvođač keramike, a za koju nastavnici izrađuju posebni odgojno-obrazovni program. Škola za učenike preko raznih natječaja dobiva i pomoćnike u nastavi, pa je rad s učenicima dodatno podržan.

Cilj škole je sustavno podizanje kvalitete odgojno-obrazovnog rada stalnim i kvalitetnim usavršavanjem djelatnika, te podizanjem prostornih, materijalno-tehničkih i drugih uvjeta, shodno mogućnostima, na viši standard.

**2. UČENIČKI DOM**

Učenički dom u Bedekovčini radi kao pedagoška jedinica Srednje škole Bedekovčina i namijenjen je prije svega smještaju učenika naše škole. Dom je mješovitog tipa, smještajnog kapaciteta za 185 učenika. Dom organizira smještaj, prehranu, odgojno – obrazovni rad, kulturne i druge aktivnosti kako bi učenici uspješno i pravovremeno završili svoje školovanje u zanimanju koje su odabrali.

Osim uvjeta za školovanje, život u domu mora mladima omogućiti pravilan rast i razvoj, intelektualno i emocionalno sazrijevanje i odrastanje u odgovorne odrasle osobe, spremne za uspješno biopsihosocijalno funkcioniranje u društvu. Cilj odgojno obrazovnog rada u domu je stvoriti uvjete za slobodno zadovoljavanje osobnih životnih potreba mladih ljudi te njihov rast i razvoj u odgovorne odrasle osobe, spremne doprinositi zajednici te živjeti prema načelima suradnje, tolerancije i zaštite ljudskih prava.

Ova školska godina započeta je sa 128 učenika od čega je 58 mladića i 70 djevojka. Od ukupnog broja učenika, 68 učenika je s područja Krapinsko zagorske županije, 5 učenika iz Varaždinske županije, 22 učenika iz Zagrebačke županije, 11 učenika iz grada Zagreba, 7 učenika iz Koprivničko-križevačke županije, 6 iz Sisačko moslavačke županije, 2 učenika iz Virovitičko–podravske županije, 3 učenika iz Bjelovarsko –bilogorske županije, 1 učenik iz Vukovarsko-srijemske županije, 2 učenika iz Osječko – baranjske županije i 1 učenik iz Primorsko-goranske županije. I ove godine se nastavlja trend smještaja učenika koji nisu iz naše županije. Od ukupnog broja učenika, 100 učenika pohađa našu školu, a njih 28 učenici su drugih škola na području naše županije. Petnaest učenika pohađa ŠUDIGO u Zaboku, osam učenika SŠ Zlatar, četvero učenika pohađa SŠ Konjšćinu i jedna učenica SŠ Oroslavje.

Dom ostvaruje svoj plan i program rada koristeći 2180 m2 unutarnjeg i vanjskog prostora. Raspolaže ukupno s 43 sobe za učenike, od toga u novom dijelu doma predviđene su 22 četverokrevetne sobe, a u starom dijelu doma 21 soba, od čega su 3 dvokrevetne sobe, 1 trokrevetna soba, a ostale četverokrevetne sobe. Sobe u prizemlju novog doma koriste se za smještaj gostiju ili po potrebi kao sobe za izolaciju bolesnih učenika. Sve sobe opremljene su drvenim krevetima na kat, radnim stolovima, stolicama, policama za knjige. U novom dijelu doma svake dvije sobe imaju svoj sanitarni čvor, dok u starijem dijelu postoje dva velika zajednička sanitarna čvora. Garderobni ormari nalaze se u predprostoru soba, te je jedan ormar u sobi. U dnevnim boravcima, osim klub garnitura, imamo i jednosjede za učenje i rad, pisač te računala s pristupom Internetu za potrebe izvršavanja školskih obaveza učenika. Računalima su opremljeni i svi uredi odgajatelja te su sva računala umrežena međusobno i s pisačem. Na svim katovima doma postavljene su garniture za sjedenje (dvije fotelje i klub stolić). Na svim katovima su i WI-FI pristupne točke. U svim dnevnim boravcima i blagovaonici nalazi se TV prijemnik. U holu doma nalazi se stol za stolni tenis. Jedna prostorija doma preuređena je u sobu za fitness i u nju je smješten zidni pikado. Dom je okružen zelenim površinama koje su zasađene ukrasnim biljem i voćkama. U dvorištu doma nalazi se asfaltirano i osvijetljeno igralište i školska športska dvorana. Oko doma postavljene su klupe i rasvjeta.

Iako se ova školska godina započinje bez posebnih epidemioloških mjera standard mjera čišćenja i dezinfekcije ostaje na visokoj razini. I nadalje je potrebno osiguravati značajne količine higijenskih sredstava za učenike i zaštitnih sredstava za djelatnike.

Zadatak naše ustanove je daljnje opremanje kuhinje i ukoliko bude mogućnosti njena renovacija. Pretprošle školske godine izvršena je nabava termičkog bloka za kuhinju, a ove školske godine potrebno je izvršiti nabavu rashladnog bloka čime bi se završila nabava kuhinjskih aparata. Ukoliko bude moguće, uz financijsku podršku osnivača potrebno je izvršiti renovaciju kuhinje uključujući sustav ventilacije, elektroinstalacije, dovod i odvod kako bi se nabavljeni kuhinjski aparati mogli montirati i početi koristiti. Osim opremanja i renovacije kuhinje, kao i svake godine na početku će se izvršiti nabava sitnog kuhinjskog inventara.

Obogaćivanje jelovnika i podizanje njegove kvalitete zadatak je svake godine. Nastavit će se s dodavanjem novih jela pripremljenih od zdravih, sezonskih i lokalnih namirnica koliko je to najviše moguće i s pripremanjem namirnica na zdravije načine. Cilj nam je kontinuirano povećavati udio voća i povrća u prehrani naših učenika i uključivati učenike u kreiranje jelovnika. Ove školske godine planiraju se uvesti i neka tradicijska jela.

S obzirom na to da ne postoje financijski i materijalni uvjeti za kompletno renoviranje učeničkih soba, u skladu s mogućnostima nastavit će se sa zamjenom dotrajalog namještaja. Ove školske godine pokušat će se izvršiti nabavu radnih stolova i ormara za učenike koja je bila planirana za prošlu školsku godinu.

Zadatak za ovu godinu je nastaviti s dopunom inventara praone rublja. S obzirom na povećanje broja učenika, potrebno je nabaviti još posteljnog rublja, primarno navlake za poplune i plahte. Ove školske godine bi trebalo nabaviti i veću količinu madraca kako bi se zamijenili oni koji su u lošem stanju.

Uređenje okoliša i sadnja cvijeća i bilja permanentni je zadatak našeg doma te će se prostor doma i njegov okoliš redovito održavati i uređivati prema mogućnostima i raspoloživim sredstvima. U sklopu rada ekološke grupe i nadalje će se nabavljati, uzgajati i saditi cvijeće i bilje, a ostvarit će se suradnja s tvrtkom „Niskogradnja Pregrada“ u svrhu nabave kamena za započeti kamenjar u dvorištu.

Trajni zadatak u narednom razdoblju je redovito održavanje i uređivanje doma kao i pravovremeno otklanjanje šteta i kvarova od strane domara.

Zbog podizanja razine sigurnosti učenika i kvalitetnije brige i nadzora dogovoreno je daljnje ulaganje u video nadzor u prostoru doma.

ISHODIŠTA I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA U FINANCIJSKOM PLANU ZA 2024. GODINU/PROJEKCIJA ZA 2025. I 2026.

**OPĆI DIO**

Sukladno Uputama za izradu proračuna Krapinsko-zagorske županije za razdoblje 2024.-2026. godine, KLASA: 400-01/23-01/26, URBROJ: 2140-07/1-23-2, decentralizirana sredstva planirana su na razini 2023. godine za 2024. godinu, kao i za projekcije za 2025. i 2026. godinu.

Planirani ukupni prihodi za Srednju školu Bedekovčina za 2024. godinu iznose 3.512.796 EUR što s planiranim prijenosom viška prihoda nad rashodima po projektima ERASMUS+ ukupno iznosi 3.562.796 EUR.

Prihodi učeničkog doma za 2024. godinu planirani su u iznosu od 190.560,90 EUR, a kada se navedenom iznosu doda planirani prijenos viška prihoda nad rashodima iz 2023. godine, ukupan iznos planiranih raspoloživih sredstava za učenički dom za 2024. godinu iznosi 240.560,90 EUR.

Ukupno planirani prihodi za školu i učenički dom za 2024. godinu iznose 3.703.356,90 EUR, a s planirani prijenosom viška prihoda nad rashodima iz 2023. godine (projekti ERASMUS+ i prihodi posebne namjene učeničkog doma) ukupno iznose 3.803.356,90 EUR.

Projekcije za 2025. i 2026. godinu planirane su na razini 2024. godine.

**POSEBNI DIO**

1. **SREDNJA ŠKOLA**

Planirano je:

**Iz državnog proračuna u 2024. godini ukupno 3.169.210 EUR prihoda:**

* 3.117.800 EUR za pokriće rashoda zaposlenih na ime bruto plaća, doprinosa na plaću i ostalih rashoda za zaposlene za školu i učenički dom (Program J01 1003, Aktivnost A102002)
* 51.410 EUR za pokriće rashoda po projektima (ERASMUS+ i RCK) što s planiranim prijenosom viška prihoda nad rashodima po projektima iz 2023. godine ukupno iznosi 101.410 EUR raspoređenih na rashode po projektima (Program J01 1003, Aktivnost A102002)

**Iz županijskog proračuna**

* decentralizirana sredstva u 2024. godini u iznosu od 205.316 EUR, za pokriće rashoda poslovanja (Program J01 1001, Aktivnost A102000)
* 16.120 EUR za financiranje rashoda za pomoćnike u nastavi (Program J01 1003, Tekući projekt T103020)
* 1.530 EUR za e-tehničara (Program J01 1003, Tekući projekt T103000)

**Tekuće pomoći iz nenadležnog proračuna**

* sredstva iz JLPRS koje sufinanciraju troškove plaće i prijevoza za pomoćnike u nastavi u iznosu od 37.540 EUR (Program J01 1003, Aktivnost A102002)

**Iz sredstava sufinanciranja cijene usluge (školarina, duplikati svjedodžbi i sl.)**

* planirani prihod u iznosu 3.980 EUR, za pokriće rashoda uredskog materijala i materijala za praktičnu nastavu (Program J01 1003, Aktivnost A102002)

**Iz sredstava vlastitih prihoda** (prihod od prodaje usluga – djelatnost Zavoda za graditeljstvo, Obrazovanje odraslih, najam sportske dvorane, najam zemljišta, proizvodi praktične nastave)

* planirani prihod za 2024. godinu u iznosu od 79.000 EUR, za pokriće troškova poslovanja i nabavku dugotrajne imovine (Program J01 1003, Aktivnost A102002)

**Prihodi od prodaje stanova**

* planirani prihod u iznosu od 100 EUR za pokriće troškova tekućeg i investicijskog održavanja (Program J01 1003, Aktivnost A102002)
1. **UČENIČKI DOM**

Planirano je:

**Iz županijskog proračuna**

* decentralizirana sredstva u 2024. godini o iznosu od 89.060,90 EUR prihoda, za pokriće rashoda poslovanja (Program J01 1002, Aktivnost A102000)

**Prihodi posebne namjene**, koji se odnose na sufinanciranje cijene usluge, služe pokriću rashoda poslovanja i nabavki opreme. Za 2024. planiran je prihod u iznosu od 97.000 EUR što je s viškom prihoda u iznosu od 50.000 EUR, koji se planira prenijeti u 2024. godinu, raspoređeno na stavke rashoda poslovanja i opremu. (Program J01 1003, Aktivnost A102003)

**Vlastiti prihodi** planirani su u iznosu od 4.500 EUR, a raspoređeni su na stavke materijala i sirovina (namirnice), sitnog inventara i reprezentacije. (Program J01 1003, Aktivnost A102003)

Očekujemo realizaciju svih planiranih aktivnosti u školi i učeničkom domu, uz racionalno gospodarenje raspoloživim sredstvima.

Ravnateljica:

Vera Hrvoj, univ.spec.pol.